b"\n_START_ARTICLE_\nCompanyia de Fusellers Guardaboscos Reials\n_START_SECTION_\nOrigen\n_START_PARAGRAPH_\nEl rei Carles III d'Espanya era un entusiasta ca\xc3\xa7ador i per vetllar que no li fossin furtades peces de ca\xc3\xa7a, llenyes o altres b\xc3\xa9ns, a les finques de titularitat reial del seu \xc3\xbas, va fer la Reial Ordre de 27 de juliol de 1761 que manava formar una unitat militat espec\xc3\xadfica per a aquesta comesa, la Companyia de Fusellers Guardaboscos Reials. Aquest enc\xc3\xa0rrec se li va efectuar a Jaime Miguel de Guzm\xc3\xa1n-D\xc3\xa1valos i Sp\xc3\xadnola, marqu\xc3\xa8s de la Mina, en la seva condici\xc3\xb3 de Capit\xc3\xa0 General de Catalunya._NEWLINE_Es tractava d'una unitat d'elit, la proced\xc3\xa8ncia dels efectius era de l'Arma d'infanteria on eren seleccionat, entre altres coses, per al\xc3\xa7ada (com a m\xc3\xadnim de cinc peus i quatre polzades d'al\xc3\xa7ada) i avalats per persones de refer\xc3\xa8ncia, amb la premissa que fossin naturals de Catalunya, i procedents d'un dels dos regiments existents a Catalunya.\n_START_SECTION_\nVestuari\n_START_PARAGRAPH_\nSimilar al de les Esquadres de Catalunya._NEWLINE_El seu uniforme consistia en barret acanalat rivetejat de gal\xc3\xb3 de plata, gambeto de drap turqu\xc3\xad amb collar\xc3\xad. Voltes i folre grana, xucla i cal\xc3\xa7ons grana, mocador de seda, botes i botins de vedell, blancs i flexibles.\n_START_SECTION_\nFinalitzaci\xc3\xb3\n_START_PARAGRAPH_\nL'activitat finalitza l'any 1830 i per la Reial Ordre de 18 d'octubre de 1851 es desf\xc3\xa0 la Companyia als 88 anys de la seva exist\xc3\xa8ncia."